b'\n_START_ARTICLE_\nErgas (reljefas)\n_START_SECTION_\nApra\xc5\xa1ymas\n_START_PARAGRAPH_\nErgai i\xc5\xa1sid\xc4\x97st\xc4\x99 dviem pla\xc4\x8diomis juostomis tarp 20\xc2\xb0 ir 40\xc2\xb0 \xc5\xa1iaur\xc4\x97s bei 20\xc2\xb0 ir 40\xc2\xb0 piet\xc5\xb3 platum\xc5\xb3, kur pu\xc4\x8dia sausi, v\xc4\x97stantys pasatai. Aktyv\xc5\xabs ergai b\xc5\xabna srityse, kur per metus i\xc5\xa1lyja ne daugiau kaip 150\xc2\xa0mm krituli\xc5\xb3. Did\xc5\xbeiausi ergai yra \xc5\xa0iaur\xc4\x97s ir Piet\xc5\xb3 Afrikoje, Centrin\xc4\x97je ir Pietvakari\xc5\xb3 Azijoje, Centrin\xc4\x97je Australijoje. Piet\xc5\xb3 Amerikoje erg\xc5\xb3 yra tik Anduose, bet dalyje Peru pakrant\xc4\x97se ir \xc5\xa1iaur\xc4\x97s vakar\xc5\xb3 Argentinoje yra erg\xc5\xb3 su did\xc5\xbeiuliais barchanais. Erg\xc5\xb3 yra ir kai kur \xc5\xa1iaur\xc4\x97s ryt\xc5\xb3 Brazilijoje. Vienintelis aktyvus \xc5\xa0iaur\xc4\x97s Amerikos ergas yra Gran Desierto de Altar (31.95\xc2\xb0N 114.14\xc2\xb0W), besidriekiantis nuo Sonoros dykumos (Sonoros valstija Meksikoje) iki Jumos dykumos Arizonoje (JAV) bei Algodoneso kop\xc5\xb3 (angl. Algodones Dunes pietry\xc4\x8di\xc5\xb3 Kalifornijoje (JAV). Ap\xc5\xbe\xc4\x97l\xc4\x99s ergas yra Nebraska Sand Hills regionas Nebraskoje (JAV). (42.13\xc2\xb0N 102.19\xc2\xb0W)._NEWLINE_Sm\xc4\x97lio j\xc5\xabros ir barchan\xc5\xb3 laukai daugiausiai b\xc5\xabna regionuose, kurie yra pav\xc4\x97jui nuo sauso palaido sm\xc4\x97lio telkini\xc5\xb3 (sausos upi\xc5\xb3 vagos ir upi\xc5\xb3 deltos, u\xc5\xbeliejamos lygumos, sandurai, sausi e\xc5\xbeerai, papl\xc5\xabdimiai). Daug did\xc5\xbei\xc5\xb3j\xc5\xb3 erg\xc5\xb3 yra pav\xc4\x97jui nuo upi\xc5\xb3 vag\xc5\xb3 regionuose, kurie per sausringi, kad tur\xc4\x97t\xc5\xb3 gausi\xc4\x85 augmenij\xc4\x85, tod\xc4\x97l patiria smarki\xc4\x85 v\xc4\x97jo erozij\xc4\x85. Sm\xc4\x97lis i\xc5\xa1 toki\xc5\xb3 \xc5\xa1altini\xc5\xb3 nupu\xc4\x8diamas pav\xc4\x97jui ir kaupiasi \xc4\xaf didelius barchanus (dykum\xc5\xb3 kopas) vietose, kur v\xc4\x97jo jud\xc4\x97jimas sustabdomas reljefo ar susikertan\xc4\x8di\xc5\xb3 v\xc4\x97jo sraut\xc5\xb3._NEWLINE__NEWLINE_Ergai ir barchan\xc5\xb3 laukai link\xc4\x99 slinkti pav\xc4\x97jui, ir nuo sm\xc4\x97lio \xc5\xa1altini\xc5\xb3 gali nutolti \xc5\xa1imtus kilometr\xc5\xb3. Kad susikaupt\xc5\xb3 tiek sm\xc4\x97lio, reikia labai daug laiko. Tokie dideli ergai su did\xc5\xbeiuliais barchanais, kokie yra Arabijos pusiasalyje, \xc5\xa0iaur\xc4\x97s Afrikoje ar Centrin\xc4\x97je Azijoje susidaro per milijon\xc4\x85 met\xc5\xb3 ar ilgiau. Sm\xc4\x97lio j\xc5\xabros, susikaupusios reljefo \xc5\xbeemumose, tokios kaip Murzuko dykuma Libijoje (25.90\xc2\xb0N 13.90\xc2\xb0E), gali sukaupti labai storus sm\xc4\x97lio klodus (daugiau kaip 1000\xc2\xa0m storio)). Nema\xc5\xbeai toki\xc5\xb3 erg\xc5\xb3 kaip linijini\xc5\xb3 kop\xc5\xb3 ergai Simpsono dykumoje (24.95\xc2\xb0S 137.42\xc2\xb0E) ir Did\xc5\xbeioji Sm\xc4\x97lio dykuma (19.70\xc2\xb0S 122.62\xc2\xb0E) Australijoje turi ne storiau sm\xc4\x97lio, kaip kad yra vienoje kopoje ant aliuvin\xc4\x97s lygumos._NEWLINE_Viename sm\xc4\x97lio j\xc5\xabros regione barchanai link\xc4\x99 b\xc5\xabti vienodi. Pvz., b\xc5\xabna ergai ar barchan\xc5\xb3 laukai, kur barchanai b\xc5\xabna linijiniai ar pusm\xc4\x97nuli\xc5\xa1ki, \xc5\xbevaig\xc5\xbedi\xc5\xa1ki ar paraboliniai. Jie paprastai b\xc5\xabna vienodai orientuoti ir artimo dyd\xc5\xbeio._NEWLINE_Pagal prigimt\xc4\xaf ergai b\xc5\xabna labia aktyv\xc5\xabs. Palei did\xc5\xbei\xc5\xb3j\xc5\xb3 barchan\xc5\xb3 bei sm\xc4\x97lio keter\xc5\xb3 galus susidaro ma\xc5\xbei migruojantys barchanai. Atskiri barchanai erguose da\xc5\xbenai b\xc5\xabna ilgesni ar platesni nei 500\xc2\xa0m. Ergai nuo barchan\xc5\xb3 lauk\xc5\xb3 skiriasi tiek bendru sm\xc4\x97li\xc5\xb3 padengto ploto dyd\xc5\xbeiu, tiek barchan\xc5\xb3 forma bei dyd\xc5\xbeiu.'